Περιεχόμενα
Δείκτης 🔎︎

# Μορφοποίηση υπό όρους

Χρησιμοποιήστε τη Μορφοποίηση υπό όρους για να ορίσετε τις συνθήκες που βασίζονται στην περιοχή που καθορίζουν ποια τεχνοτροπία κελιού θα εφαρμοστεί σε κάθε κελί σε μια δεδομένη περιοχή βάσει των περιεχομένων της. Εφαρμόζεται η τεχνοτροπία κελιού που αντιστοιχεί στην πρώτη συνθήκη που αξιολογείται ως true (αληθής). Οι τεχνοτροπίες κελιών που εφαρμόζονται μέσω της Μορφοποίησης υπό όρους αντικαθιστούν τις τςχνοτροπίες κελιών που εφαρμόζονται χειροκίνητα χρησιμοποιώντας τη Γραμμή μορφοποίησης ή τη πλευρική στήλη Τεχνοτροπίες.

Για να έχετε πρόσβαση σε αυτήν τη λειτουργία...

Επιλέξτε Μορφή - Υπό όρους.

Μπορείτε να εισαγάγετε διάφορες συνθήκες που υποβάλλουν ερωτήματα για τις τιμές των κελιών ή τα αποτελέσματα των τύπων. Οι συνθήκες αξιολογούνται από την πρώτη έως την τελευταία. Εάν η Συνθήκη 1 είναι αληθής με βάση τα τρέχοντα περιεχόμενα κελιού, εφαρμόζεται η αντίστοιχη τεχνοτροπία κελιού. Διαφορετικά, η Συνθήκη 2 αξιολογείται για να καθοριστεί εάν θα εφαρμοστεί η αντίστοιχη τεχνοτροπία της. Εάν καμία από τις συνθήκες δεν ταιριάζει με τα περιεχόμενα του κελιού, τότε δεν γίνονται αλλαγές στη μορφή του κελιού.

Οι μορφές υπό όρους δεν αντικαθιστούν τις τεχνοτροπίες κελιών και η άμεση μορφοποίηση εφαρμόζεται χειροκίνητα. Παραμένουν αποθηκευμένες ως ιδιότητες κελιού και εφαρμόζονται όταν το κελί δεν ταιριάζει με καμία συνθήκη ή όταν καταργείτε όλες τις μορφές υπό όρους.

Για εφαρμόσετε υπό όρους μορφοποίηση, πρέπει να είναι ενεργοποιημένος ο Αυτόματος υπολογισμός. Επιλέξτε Δεδομένα - Υπολογισμός - Αυτόματος υπολογισμός (θα δείτε ένα σημάδι επιλογής δίπλα στην εντολή όταν είναι ενεργοποιημένος ο Αυτόματος υπολογισμός).

## Κατάλογος συνθηκών

Κατάλογος των συνθηκών που καθορίζονται για την περιοχή κελιών κατά σειρά αξιολόγησης. Μπορείτε να ορίσετε όσες προϋποθέσεις θέλετε.

### Πάνω

Αύξηση της προτεραιότητας της επιλεγμένης συνθήκης.

### Κάτω

Μείωση της προτεραιότητας της επιλεγμένης συνθήκης.

## Καταχώριση καταλόγου συνθηκών

Ορίστε αν η μορφοποίηση υπό όρους εξαρτάται από μία από τις καταχωρημένες εγγραφές στο πτυσσόμενο πλαίσιο:

- Εάν επιλέξετε Όλα τα κελιά, δείτε τις εξηγήσεις στη κλίμακα χρώματος, στη γραμμή δεδομένων ή στο σύνολο εικονιδίων παρακάτω, ανάλογα με το ποια οπτική παρουσίαση πρέπει να έχει η μορφοποίηση υπό όρους.

- Αν επιλέξετε Η τιμή του κελιού είναι:

  - Επιλέξτε μια συνθήκη στον πτυσσόμενο κατάλογο για τη μορφή που εφαρμοστεί στα επιλεγμένα κελιά και εισάγετε τη τιμή.

  - Μπροστά από το εφαρμογή τεχνοτροπιών, επιλέξτε την επιθυμητή τεχνοτροπία στον κατάλογο ή επιλέξτε Νέα τεχνοτροπία για να δημιουργήσετε μία.

  - Πατήστε το πλήκτρο Προσθήκη για να προσθέσετε μια άλλη συνθήκη, πατήστε το πλήκτρο Αφαίρεση για να αφαιρέσετε μια συνθήκη.

  - Στο πεδίο Περιοχή, ορίστε την περιοχή των επηρεαζόμενων κελιών από την μορφοποίηση υπό όρους. Πατήστε το πλήκτρο Συρρίκνωση για να ελαχιστοποιήσετε το πλαίσιο διαλόγου. Πατήστε ξανά στο πλήκτρο για να επιστρέψετε στο πλαίσιο διαλόγου μόλις επιλεγεί η περιοχή.

- Εάν επιλέξετε Ο τύπος είναι ως αναφορά, εισάγετε μια αναφορά κελιού. Εάν η αναφορά κελιού είναι μια τιμή διαφορετική από μηδέν, η συνθήκη ταιριάζει.

- Αν επιλέξετε Η ημερομηνία είναι, δείτε τις παρακάτω εξηγήσεις για την ημερομηνία.

## Κλίμακα χρώματος

Αυτό είναι το ίδιο πλαίσιο διαλόγου σαν να επιλέξατε όλα τα κελιά στην πρώτη καταχώριση υπομενού του συνθήκη. Εφαρμόστε μια κλίμακα χρώματος σε μια περιοχή που αποτελείται από την προβολή μιας δίχρωμης ή τρίχρωμης διαβάθμισης σε αυτήν την περιοχή ανάλογα με την τιμή κάθε κελιού. Ένα τυπικό παράδειγμα μπορεί να είναι ένας πίνακας θερμοκρασιών, χαμηλότερος από το γαλάζιο, θερμότερος από το κόκκινο με αποχρώσεις διαβάθμισης στις ενδιάμεσες τιμές.

Πρέπει να επιλέξετε τα δύο "ακραία" χρώματα που δείχνουν τη μέθοδο υπολογισμού. Ο εφαρμοζόμενος υπολογισμός του χρώματος θα γίνει σε σχέση με τα: Ελάχιστο - Μέγιστο - Εκατοστημόριο - Τιμή - Ποσοστό - Τύπος.

Οι επιλογές ελάχιστο και μέγιστο είναι επαρκείς για να βρεθούν στην περιοχή. Άλλες επιλογές χρειάζεται να οριστούν από μια τιμή (εκατοστημόριο, τιμή, ποσοστό) ή μια αναφορά κελιού ή τύπου (Τύπου).

Για λεπτομερή εξήγηση και παραδείγματα, παρακαλούμε επισκεφτείτε το Πώς να εφαρμόσετε χρωματική κλίμακα σελίδας μορφοποίησης υπό όρους στο TDF βίκι.

## Ράβδος δεδομένων

Η επιλογή ράβδου δεδομένων θα συμπληρώσει το κελί με συμπαγές ή βαθμιδωτό χρώμα που αντιστοιχεί στην αριθμητική τιμή στο κελί. Η προεπιλογή είναι γαλάζιο για το θετικό και κόκκινο για το αρνητικό.

Ο υπολογισμός της περιοχής συμπλήρωσης βασίζεται στο Ελάχιστο - Μέγιστο - Ποσοστημόριο - Τιμή - Ποσοστό - Τύπος

Οι επιλογές ελάχιστο και μέγιστο είναι αρκετές στις ίδιες επειδή βρίσκονται στην περιοχή. Οι άλλες επιλογές χρειάζεται να καθοριστούν από μία τιμή (ποσοστημόριο, τιμή, ποσοστό), ή αναφορά κελιού, ή τύπο.

Το Περισσότερες επιλογές… ανοίγει έναν διάλογο στα:

- αλλαγή χρωμάτων

- αλλαγή θέσης του κάθετου άξονα μέσα στο κελί

- ελάχιστο και μέγιστο μήκος σε ποσοστό της ράβδου

## Σύνολο εικονιδίων

Είναι επιθυμητό να σχεδιάσετε τη θέση μιας τιμής σχετικά με τα κατώφλια. Το σύνολο των εικονιδίων θα βοηθήσει για να δείξετε τα κατώφλια και να επιλέξετε τον τύπο των εικονιδίων. Διαθέσιμα σύνολα εικονιδίων είναι:

- 3, 4 ή 5 - βέλη

- 3, 4 ή 5 - γκρίζα βέλη

- 3 - σημαίες

- 3 - φώτα κυκλοφορίας 1 και 2 (δύο διαφορετικά σχέδια)

- 3 - σύμβολα (τετράγωνο, τρίγωνο, κύκλος)

- 4 - κύκλοι από κόκκινο μέχρι μαύρο

- 4 ή 5 - ταξινομήσεις

- 5 - τέταρτα

Οι συνθήκες εμφάνισης κάθε εικονιδίου μπορούν να οριστούν ως προς μια τιμή (Τιμή), ως ένα ποσοστό του αριθμού των τιμών στην περιοχή (ποσοστό), ως ποσοστό των τιμών περιοχής (εκατοστημόριο) ή τύπο (Τύπος).

Για λεπτομερή εξήγηση και παραδείγματα, παρακαλούμε επισκεφτείτε το Πώς να χρησιμοποιήσετε ένα σύνολο εικονιδίων σε σελίδα μορφοποίησης υπό όρους στο TDF βίκι.

## Ημερομηνίες

Αυτή η επιλογή θα εφαρμόσει μια ορισμένη τεχνοτροπία ανάλογα με μια ημερομηνία που θα επιλέξετε στο πτυσσόμενο πλαίσιο: Σήμερα - Χθες - Αύριο - Τελευταίες 7 ημέρες - Αυτήν την εβδομάδα - Τελευταία εβδομάδα.

- Μπροστά από το εφαρμογή τεχνοτροπιών, επιλέξτε την επιθυμητή τεχνοτροπία στον κατάλογο ή επιλέξτε Νέα τεχνοτροπία για να δημιουργήσετε μία.

- Πατήστε το κουμπί προσθήκη για να προσθέσετε μια άλλη συνθήκη, πατήστε το κουμπί αφαίρεση για να αφαιρέσετε μια συνθήκη.

- Στο πεδίο περιοχή, ορίστε την περιοχή των επηρεαζόμενων κελιών από την μορφοποίηση υπό όρους. Πατήστε στο κουμπί συρρίκνωση για να ελαχιστοποιήσετε το πλαίσιο διαλόγου. Πατήστε ξανά στο κουμπί για να επιστρέψετε στο πλαίσιο διαλόγου μόλις επιλεγεί η περιοχή.

## Διαχείριση μορφοποίησης υπό όρους

Αυτός ο διάλογος σας επιτρέπει να δείτε όλη τη μορφοποίηση υπό όρους που ορίστηκε στο υπολογιστικό φύλλο.

Για να έχετε πρόσβαση σε αυτήν τη λειτουργία...

Επιλέξτε Μορφή - Μορφοποίηση υπό όρους - Διαχείριση.

Ανοίγει το πλαίσιο διαλόγου Διαχείριση μορφοποίησης υπό όρους. Εδώ μπορείτε να προσθέσετε, να επεξεργαστείτε ή να αφαιρέσετε μία ή αρκετές μορφοποιήσεις υπό όρους.

Ο κατάλογος Μορφές υπό όρους εμφανίζει το ενεργό σύνολο κανόνων μορφοποίησης υπό όρους στο τρέχον υπολογιστικό φύλλο. Μόνο ο πρώτος κανόνας για κάθε περιοχή κελιών είναι καταχωρημένο, ακόμα κι αν υπάρχουν πολλαπλοί ορισμένοι κανόνες για δεδομένη περιοχή.

Αν έχετε ορίσει μια μορφοποίηση υπό όρους σε μια περιοχή κελιών και προσπαθείτε τώρα να ορίσετε μια νέα μορφοποίηση υπό όρους σε ένα τμήμα αυτής της περιοχής, ένα μήνυμα προειδοποίησης θα εμφανιστεί, ρωτώντας αν θέλετε να επεξεργαστείτε την υπάρχουσα μορφοποίηση υπό όρους (σε ολόκληρη την περιοχή) ή ορίστε μια νέα μορφοποίηση υπό όρους που την επικαλύπτει (στην επιλεγμένη περιοχή).

Σχετικά θέματα

Εφαρμογή μορφοποίησης υπό όρους